স্বামী বিবেকানন্দের ১৫৬তম জন্মদিনে জানাই শ্রদ্ধাঞ্জলি। ১৯৯৭-এর ১৯ ফেব্রুয়ারি তৎকালীন রাজ্য নির্বাচন আধিকারিক তরুণ দত্ত সবুজ সংকেত দেখিয়ে ‘বিবেকানন্দ স্পেশাল পুণ্যবাহন পূর্বরেল’ যাত্রার উদ্বোধন করেন। সে দিন উপস্থিত ছিলেন, শিয়ালদহ শাখার ম্যানেজার রামমোহন ডস, স্বামী গহনানন্দজি মহারাজ ও সংস্থার সভাপতি গণেশ ঘোষ। সেই থেকে প্রতি বছর একটি লোকাল ট্রেন ‘বিবেকানন্দ স্পেশাল’ নাম নিয়ে দু’টি কামরায় রামকৃষ্ণ মিশনের সন্ন্যাসী ও অতিথি-অভ্যাগতদের নিয়ে বজবজ থেকে শিয়ালদহ আসে।